ઇન્ટરનેશનલ ક્રિકેટ કાઉન્સિલની ક્રિકેટ સમિતિમાંથી રવિ શાસ્ત્રીના રાજીનામા અંગે અનેક તર્ક-વિતર્ક વહેતા થયા છે. બીસીસીઆઇએ ટીમ ઇન્ડિયાના ચીફ કોચ માટે તેની ઉપેક્ષા કરતાં તેેણે રાજીનામું આપ્યું છે કે કેમ? તે હજુ સુધી સ્પષ્ટ થયું નથી. એવું કહેવાય છે કે છેલ્લા કેટલાક સમયથી રવિ શાસ્ત્રી આ હોદ્દા પરથી રાજીનામું આપવાનું વિચારી રહ્યો હતો અને તેણે આઇસીસી ચેરમેન શશાંક મનોહરને પણ પોતાની ઇચ્છા જણાવી દીધી હતી.